MacBook Pro

MacBook Pro je notebook spoločnosti Apple Computer založený na procesore Intel, nástupca modelov PowerBook s procesorom PowerPC G4. Prvý MacBook Pro bol predstavený 10. januára 2006 Stevom Jobsom a predával sa od februára 2006. Od 24. apríla 2006 je na trhu aj 17-palcový model. Modely MacBook Pro boli naposledny aktualizované 24. októbra 2006, odkedy sa dodávajú s procesormi Intel Core 2 Duo.

MacBook Pro bol prvý notebook Apple s procesorom Intel.

15-palcový MacBook Pro 
Súčasná verzia 15" MacBooku Pro obsahuje procesor Intel Core 2 Duo taktovanými na 2.16 alebo 2.33 GHz, pevný disk s 120-, 160-, alebo 200-GB, grafickú kartu ATI Mobility Radeon X1600, 1 až 2 GB RAM, 15.4-palcový monitor s natívnym rozlíšením 1440x900 bodov zabudovanú webovú kameru iSight. Počítač je dodávaný s operačným systémom Mac OS X 10.4, skupinou softvérových produktov iLife, softvérom na prehliadanie digitálneho obsahu FrontRow, a tiež diaľkovým ovládačom Apple Remote.

Počítač váži 2.54 kg a je výrazne podobný predchádzajúcej verzii 15-palcového PowerBooku, je však o čosi tenší (2.59 cm) a má mierne väčší monitor (15.4" oproti 15.2"). Obsahuje porty FireWire (FireWire 400 i 800) a USB 2.0 a tiež slot pre novú generáciu rozširovacích kárt ExpressCard (nástupca PC karty, známej tiež ako PCMCIA).

Špecifikácia

Core Duo (2006) 
 Procesor: 1.83 GHz alebo 2.0 GHz Intel Core Duo (od 16. mája 2006 boli nahradené 2.0 a 2.16 GHz)
 Pamäť: 512 MB alebo 1 GB 667 MHz DDR2 SDRAM (počítač má dva sloty, jeden je obsadený)
 Dislej: širokouhlý TFT monitor s 15.4-palcovou uhlopriečkou s rozlíšením 1440x900 bodov
 Batéria: 60-wattový lítiovo-polymérový akumulátor
 PCI Express: ATI Mobility Radeon X1600 so 128 alebo 256 MB video pamäte a dvojlinkovým DVI, slot pre ExpressCard
 Video: zabudovaná kamera iSight, DVI, VGA (prostredníctvom DVI adaptéra)
 Audio: kombinovaný optický digitálny a analógový vstup, kombinovaný optický digitálny a analógový výstup (tiež pre slúchadlá), stereo reproduktory, zabudovaný mikrofón
 Pevný disk: 80 alebo 100 GB Serial ATA/100 s 5400 otáčkami za minútu (rpm); s detekciou náhleho pohybu/pádu (alternatívne možnosť objednať 100 GB disk (7200 rpm) alebo 120 GB disk (5400 rpm))
 Optická mechanika: štrbinová mechanika SuperDrive, prehrávajúca a nahrávajúca disky CD a DVD (DVD+R, DVD-R, DVD+RW, DVD-RW; len jednovrstvové)
 Sieť: zabudovaný gigabitový ethernetový adaptér 10/100/1000BASE-T
 Bezdrôtové zariadenia: zabudovaný 54-Mbps AirPort Extreme (802.11b/g) a Bluetooth 2.0+EDR
 Ďalšie vstupy a výstupy: dve zásuvky USB 2.0, jedna zásuvka FireWire 400, infračervený senzor
 Hmotnosť: 2.54 kg
 Rozmery: 35.7 mm x 24.3 mm x 2.59 mm
 Firmware: Extensible Firmware Interface

Core 2 Duo 
Zmeny oproti pôvodným modelom:
 Procesor: 2.16 GHz alebo 2.33 GHz Intel Core 2 Duo
 Pamäť: 1 alebo 2 GB 667 MHz DDR2 SDRAM (počítač má dva sloty, jeden je obsadený)
 Pevný disk: 120 alebo 160 GB Serial ATA/100 s 5400 otáčkami za minútu (rpm); s detekciou náhleho pohybu/pádu (alternatívne možnosť objednať 200 GB disk (4200 rpm))
 Optická mechanika: štrbinová mechanika SuperDrive, prehrávajúca a nahrávajúca disky CD a DVD (DVD+R, DVD-R, DVD+RW, DVD-RW; dvojvrstvová)
 zásuvka FireWire 800

Nedostatky 
Oproti poslednej generácii Powerbookov má nový 15" MacBook Pro niekoľko nedostatkov. MacBook Pro nemá ani S-video port (dostupný prostredníctvom adaptéra, ktorý sa predáva ako príslušenstvo) a modem (dostupný USB modem ako príslušenstvo). Monitor počítača má tiež o 60 bodov menšie vertikálne rozlíšenie ako posledné 15-palcové Powerbooky.

17-palcový MacBook Pro 
17-palcový MacBook Pro uvedený na trh 24. apríla 2006 má oproti 15-palcovému modelu tretiu zásuvku USB 2.0 a vyššie rozlíšenie displeja.

Špecifikácia

Core Duo 
 Procesor: 2.16 GHz Intel Core Duo
 Pamäť: 1 GB 667 MHz DDR2 SDRAM (počítač má dva sloty, jeden je obsadený)
 Dislej: širokouhlý TFT monitor s 17-palcovou uhlopriečkou s rozlíšením 1680x1050 bodov
 Batéria: 68-wattový lítiovo-polymérový akumulátor
 PCI Express: ATI Mobility Radeon X1600 s 256 MB video pamäte a dvojlinkovým DVI, slot pre ExpressCard
 Video: zabudovaná kamera iSight, DVI, VGA (prostredníctvom DVI adaptéra)
 Audio: kombinovaný optický digitálny a analógový vstup, kombinovaný optický digitálny a analógový výstup (tiež pre slúchadlá), stereo reproduktory, zabudovaný mikrofón
 Pevný disk: 120 GB Serial ATA/100 s 5400 otáčkami za minútu (rpm); s detekciou náhleho pohybu/pádu (alternatívne možnosť objednať 100 GB disk (7200 rpm))
 Optická mechanika: štrbinová mechanika SuperDrive, prehrávajúca a nahrávajúca disky CD a DVD (DVD+R, DVD-R, DVD+RW, DVD-RW, DVD+R DL)
 Sieť: zabudovaný gigabitový ethernetový adaptér 10/100/1000BASE-T
 Bezdrôtové zariadenia: zabudovaný 54-Mbps Airport Extreme (802.11b/g) a Bluetooth 2.0+EDR
 Ďalšie vstupy a výstupy: tri zásuvky USB 2.0, jedna zásuvka FireWire 400, jedna zásuvka FireWire 800, infračervený senzor
 Hmotnosť: 3.1 kg
 Rozmery: 39.2 mm x 26.5 mm x 2.59 mm
 Firmware: Extensible Firmware Interface

Core 2 Duo 
Zmeny oproti pôvodnému modelu:
 Procesor: 2.33 GHz Intel Core 2 Duo
 Pamäť: 2 GB 667 MHz DDR2 SDRAM (počítač má dva sloty, oba sú obsadené, max. 3 GB)
 Pevný disk: 160 GB Serial ATA/100 s 5400 otáčkami za minútu (rpm); s detekciou náhleho pohybu/pádu (alternatívne možnosť objednať 100 GB disk (7200 rpm) alebo 200 GB (4200 rpm))

Pozri aj 
 iBook
 PowerBook
 MacBook
 Boot Camp

Externé odkazy 
 Apple - MacBook Pro (v angličtine)
 Apple - MacBook Pro (v slovenčine)

Hardvér firmy Apple